Liplekker Afrikaans | rondomtaliedraai
“Wednesday Song Title Interpretation: Butterfly” →
Posted on March 20, 2012 by rondomtaliedraai
Saterdag kry ek ‘n geleentheid op weer bietjie in Potgietersrust (Makopane) te gaan in loer en weer besluit dat in die kleiner dorpe nog lekker dinge in Afrikaans gedoen word.
Waar anders in die wêreld kan jy jou beskuit so lekker bemark? Ek dink in elk geval dat Suid Afrikaanse beskuit in die top 10 van die wêreld moet wees.
Nêrens in die wêreld kry jy erdwurm koeksisters … liplekker dik vol stroop as jy daarin byt. So lekker dat jy jou vingers sal saam opeet.
Maar ons mens moet nooit vergeet dat jy in Afrika is nie.
‘n Ander groot lekkerte wat ons raakgeloop het is sowaar ‘n roomyskarretjie – net soos in die ou dae. Wel darem amper. In die ou dae was hy sonder ‘n sambreel en daar was sommer baie van hulle. Onthou jy die lekker water-roomys – suckers! Die wat jy gesuig het tot die kleur uit is? Onthou jy daai lekker grenadella bolle? Og watter wonderlike tyd was dit nie!
Posted in Uncategorized and tagged Afrikaans, beskuit, erdwurms, koeksiters, Makopane, Potgietersrust, roomys. Bookmark the permalink.
Sonel | March 22, 2012 at 11:41 pm
Jis ja, ek onthou daai grenadilla bolle. Dit was die heerlikste. Mooi foto’s hoor! 🙂
rondomtaliedraai | March 26, 2012 at 7:32 pm
Toortsie | March 21, 2012 at 7:44 pm
Ag, hoe lekker. Ons Suid-Afrika en Afrikaans is enig in sy soort!
rondomtaliedraai | March 21, 2012 at 8:09 pm
Ons kerm en kla heeltyd met die witbrood onder die arm
Toortsie | March 21, 2012 at 9:15 pm
rondomtaliedraai | March 22, 2012 at 5:02 am
Olga | March 21, 2012 at 9:11 am
Ai, suckers. Sherbert suckers, die ou vette met die stokkie in. Ek moet erken die winkels in ons omgewing het later net die grenadilla aangehou. Dit het ons met wit ys en al verorber.
rondomtaliedraai | March 21, 2012 at 6:48 pm
Ek kan nie verstaan waarom hulle dit nie meer maak en goedkoop verkoop nie. Die hedendaagse suckers proe na kunsmatige versoeters en is nie die geld werd nie.
Carol Redelinghuys | March 21, 2012 at 6:10 am
Dis ‘n “smart” roomyskarretjie !
rondomtaliedraai | March 21, 2012 at 6:49 pm
Ja in die ou dae het hulle nooit sambreeltjies gehad nie. Die ou was baie in sy noppies oor die foto’s
teedeevee | March 21, 2012 at 5:25 am
Ek dink nie ek het al ooit in Potgietersrus gekuier nie. Ek het al daar deurgery en een keer op pad na die wildtuin eers in Potgietersrus agtergekom ek is heeltemal op die verkeerde pad want ek was so in gesprek dat ek nie atergekom het ek ry heeltemal op die verkeerde hoofweg nie maar vir die res ken ek dit glad nie. As ek ooit weer daar is sal ek defnitief bietjie Gerda se beskuit gaan proe. Gaan sommer nou vir my ‘n lekker pot tee maak. Mmmm.
rondomtaliedraai | March 21, 2012 at 6:53 pm
Die dorpe in die Bosveld is maar almal dieselfde, maar daar is altyd afdraaipaadjies. ‘n mens kyk altyd heel oppervlakkig na jou omgewing dat jy nooit besef die ryke onontginde waarde die plek het nie.
Gobetween | March 21, 2012 at 1:52 am
Min mense kan beskuit en melktert nog lekker maak. Roomyskarretjies sien ons baie selde.
rondomtaliedraai | March 21, 2012 at 4:37 am
Dis waar en selfs die ‘klein koekie’ proe nie meer soos lankal nie.
thehappyhugger | March 21, 2012 at 12:54 am
One of the roads I travel have a sign that says “lekker Tuisgemaakde vetkoek” One of these fine days I’m going to pop into that house and get some 🙂
rondomtaliedraai | March 21, 2012 at 4:36 am
Klink te lekker…en as dit lekker is word mens ‘n permanente klant!
melouisef | March 20, 2012 at 11:27 pm
Ja beskuit en tee, klink soos love and marriage
rondomtaliedraai | March 20, 2012 at 11:29 pm
scrapydo | March 20, 2012 at 9:13 pm
Heerlik! Nie net die roomys en fiets nie, maar Afrikaans, beskuit, koeksisters en ook liewe Potgietersrus. Hoe trek my hart nou met n punt!
rondomtaliedraai | March 20, 2012 at 10:39 pm
Dit was regtig ‘n lekker dag. Ek het onthou hoe lekker ons saam foto’s geneem het. Die roomyskarretjie was voor die hospitaal en ons het die mooiste murasie in die heel buitenste straat gekry. Dis darem altyd lekker daar.
scrapydo | March 21, 2012 at 7:20 am
Dit was regtig ‘n lekker dag!
newsferret | March 20, 2012 at 7:39 pm
Ja, daai roomyskarretjies was darm belangrik gewees in daardie groot dae.
rondomtaliedraai | March 20, 2012 at 10:27 pm
Ja en mens het al van ver jou ore gespits vir die klokkie! En onthou jy later die kombi’s wat mens van ver die deuntjie kan hoor?